SAN FERNANDO CITY, LA UNION - Nainget pay laeng a suksukimaten ti pulisya no asino ti adda iti likudan ti panagatakaw a napasamak iti mismo a pagtaengan ti maysa a police officer ditoy siudad.
Naamuan a sinerrek ken tinakawan dagiti saan pay a nabigbig a suspek ti balay ni Pol. Supt. Rolly Bersola idiay Purok 1, Brgy. Sagayad.
Maibasar iti report, naklaat laengen ti anak ni Abalos idi makariing iti agsapa kalman gapu ta naduktalanna a mapukpukawen ti tallo a cell phone, dua a laptop, ken pouch a naglaon iti napapateg a banag.
Awan met ti fingerprints iti nakapasamakan ti insidente bayat a saan a nadadael ti kandado iti pagtaengan.
Nupay kasta, naduktalan a nalukatan ti tawa ti siled ti biktima nga isu ti mapapati a nagserkan ken nagruaran met laeng dagiti suspek.
ilo_Latn ilo_Latn ilo_Latn ilo_Latn ilo_Latn